Denne serie indeholder dramatiseringer, der er baseret på vidneudsagn.
Nogle begivenheder og karakterer er ændret eller kombineret.
Dette er en serie i tre dele, og hver episode
skal ses og forstås i kontekst med hele serien.
Jeg var på nettet og så en profil.
Jeg spurgte ham, hvad han hed. Han sagde: "Mazher Mahmood."
Han fik mig til at føle,
at jeg var det eneste, der betød noget.
Jeg sagde: "Jeg vil vide, hvordan du ser ud."
Og...
Han sendte mig nogle billeder, men hans ansigt
var streget over.
Jeg tænkte: "Hvem er han?"
Jeg spurgte ham: "Hvad laver du?"
Han sagde, han var forretningsmand.
Jeg accepterede det bare og fortsatte.
Jeg tænkte ikke over det.
Så var han ikke længere forretningsmand, men arbejdede i regeringen,
så jeg var lidt forvirret.
Jeg spurgte: "Hvilken del af regeringen arbejder du for?"
Han sagde: "Det er fortroligt."
Så tænkte jeg:
"Er jeg i fare?" Sådan noget.
En dag siger han: "Vil du mødes?"
Jeg sagde: "Okay.
"Jeg må vide, hvem jeg skal møde."
Så fortalte han mig det: "Jeg arbejder ikke for regeringen.
"Jeg er undercoverjournalist."
Og jeg tænkte:
"Hvad?"
Sådan begyndte det.
Maz gav ikke folk lov til at fotografere ham,
men det gav han mig lov til,
og han tog hundredvis af billeder
af os to sammen.
Alle troede, at de kendte den falske sheik,
men
jeg kendte manden bag.
Jeg kendte
Mazher Mahmood.
Retssagen mod Mazher Mahmood, journalisten kendt som den falske sheik,
er begyndt i Old Bailey.
Det var så utroligt, at det var troværdigt.
Det kan ikke være falskt.
I 30 år har han nydt godt af sin skjulte identitet.
Hans anonymitet og hemmelighedsfuldhed
var centrale i hans spil.
Den selvudnævnte "King of the Sting",
mødte op i retten hver dag iført balaclava.
Jeg synes, han var skruppelløs, uærlig
og nådesløs.
Mazher Mahmood stod bag nogle store nyhedshistorier.
STRAFFEDOMSTOL
Han afslørede aftalt spil i pakistansk cricket
og en plan om at kidnappe Victoria Beckham.
Maz spillede en karikatur,
hvor penge ikke var et problem.
og hvis du blev involveret, kunne du få din andel.
Jeg hader at sige det.
Han er ekstremt dygtig til sit arbejde.
Sidst i 90'erne
vandt Maz prisen Årets Journalist.
NYHEDSTIPPER, NEWS OF THE WORLD
ÅRETS JOURNALIST 1999 MAZHER MAHMOOD
Det var han meget stolt af.
Denne mand var den bedste
efterforsker, journalist, eller hvad man kan kalde ham.
Men i starten af 2000'erne
begyndte News of the World telefonhacking på en industriel skala.
Hr. Mulcaire?
News ansatte Glenn Mulcaire som privatdetektiv
til at hacke folks telefoner og lytte til deres beskeder.
Maz hadede ham. Det var ulovligt.
Det var billigt og sjusket,
elendig journalistik.
Men Glenn Mulcaire indbragte mange historier til en meget lav pris,
og fordi det var så vellykket,
kunne vi undvære Mazher.
Det var meget billigere at lytte til deres beskeder.
Tabloidverdenen var meget presset og stressende.
Du var ikke bedre end din sidste historie,
folk blev ofte smidt ud, hvis de ikke leverede.
Det var forventet, at han fandt store nyhedshistorier.
VICEREDAKTØR, NEWS OF THE WORLD
For at være fair over for Mahmood,
ville hans eget ego have krævet, at han producerede store nyhedshistorier.
Mazher måtte oppe sig og bevise, at de gammeldags arbejdsmetoder
var umagen og budgettet værd, og værd at satse på.
I 2002 var jeg vicekriminalkommissær
i enheden for kidnapning og specialstyrker.
Mazher Mahmood fortalte os, at de havde en undercoverinformant,
der havde infiltreret en bande østeuropæere.
Det var der ingen tvivl om.
Maz var meget dygtig til at finde kilder.
CHEFREDAKTØR, NEWS OF THE WORLD
Han havde mange kontakter i undergrunden,
og vi ville betale dem, hvis de gav os gode tips.
Den her gav jackpot.
Han gav os chokerende lydoptagelser
af banden, der taler om kidnapning
af en meget højtprofileret person.
Det er intet problem at få hende.
Hvor meget vil du have, Jay?
-Fem millioner, synes jeg, er fint. -Fem.
Det er ikke noget problem.
I hundrede procent af sagerne betaler de.
Du har en uge til at komme med
-så mange penge. -Ja.
Hvis de ikke er der, skærer jeg hende i småstykker.
Han sagde, at
det tiltænkte offer for kidnapningen var
Victoria Beckham.
Det første, jeg tænkte på, var:
"Fuck, hvad gør vi nu?"
Det er vigtigt at huske, at dengang
var David og Victoria Beckham nærmest kongelige.
Man skrev om alt, hvad de lavede.
Et kidnapningsforsøg på familien Beckham
ville være et kæmpe scoop
verden over.
PRIVAT EJENDOM ADGANG FORBUDT
De ville overvåge Beckham-familiens palæ,
og når Posh Spice kørte ud,
ville de overfalde hende,
kidnappe og bedøve hende
og kræve løsepenge for hende.
Hvis hun havde børnene med,
ville de også kidnappe dem.
De ville kræve fem millioner pund.
Vi viste også en chokerende video af en af de mistænkte,
der tydeligvis håndterede en pistol.
Mauser.
-Hvorfor taler du ikke... -Tysk.
-Tysk? -Ja.
-Okay. -Storartet.
Meget sikker.
Meget effektiv.
Pludselig var det yderst alvorligt.
Der var reel livsfare.
Der blev givet bemyndigelse til at indsætte et bevæbnet hold.
Vores handlinger de næste par timer
var et spørgsmål om liv og død.
Maz arrangerede et møde med banden på et hotels parkeringsplads.
Det bevæbnede hold lå på lur.
Banden kom.
Holdlederen sagde: "Vi rykker."
VI STOPPER BANDE, DER KRÆVEDE 5 MIO. PUND
VILLE KIDNAPPE POSH BECKHAM
Det må man give ham. Han havde nosser.
Manden havde nosser.
Derfor elskede de ham hos News of the World.
Kidnapningsforsøget på familien Beckham var en sensation.
Det gik som varmt brød for at bruge en kliché.
Scotland Yard har forhindret et påstået plot
om at kidnappe Victoria Beckham.
Victoria Beckham var dybt chokeret her til morgen,
nyheden har skræmt hende fra vid og sans.
Fem mænd skal i retten,
under anklage for kidnapning, den 24. februar.
Det var helt og aldeles skræmmende for mig og min familie.
Det var virkelig rædselsfuldt.
Kan I forlade huset uden livvagter?
Nej. Vi går ingen steder.
-Jeres børn? Uden bodyguards? -Ingen steder.
Nej.
Flere måneder senere begyndte retssagen.
Der var anklager
og modanklager om
beviserne fra News of the World.
Bandemedlemmerne sagde, at de blev lokket i en fælde,
og det var informantens idé.
Medierne og andre...
KIDNAPNING FOR 5 MILLIONER PUND... ELLER BARE EN TABLOIDFÆLDE?
...sagde, at det var arrangeret
for at få en forsidehistorie.
Sagen blev på dramatisk vis henlagt i dag.
Forsvaret sagde, der ikke var et kidnapningskomplot,
og deres klienter var varetægtsfængslet
grundet en mangelfuld News of the World-undersøgelse.
PRES PÅ FALSK SHEIK EFTER RETSSAGSKOLLAPS
Da sagen faldt til jorden,
troede folk, at Mazher Mahmoods karriere var forbi.
Men så sagde informanten,
at han havde fundet på det hele, og det kun var for pengenes skyld.
Vi planlagde den såkaldte kidnapning.
INFORMANTENS STEMME
Jeg gjorde det på grund af pengene.
Det var en lodret løgn.
De beskyldte News of the World og Mazher Mahmood.
NEWS OF THE WORLD FASTHOLDER KIDNAPNINGSHISTORIE
VI gjorde intet forkert.
Vi var med rette gået til politiet
og havde fremlagt vores beviser.
Politiet og anklagemydigheden
besluttede at gå videre,
og så fik de kolde fødder i retssagen.
En dommer sagde endda,
at han ikke tvivlede på,
at Maz troede, at komplottet var ægte.
Var det udelukkende informantens opspind?
Var det noget, der faktisk blev sagt af andre bandemedlemmer,
eller var det noget, andre fandt på?
Jeg ved det ikke.
Cheferne havde foretrukket,
at sagen fortsatte
med domfældelse til følge.
Det ville have været prikken over i'et.
Men i det store hele betød det nok ikke noget.
Det vigtige dengang var historien
og sensationen, den skabte.
Efter kidnapningsforsøget på familien Beckham
vidste Maz, at vi ville have, hvad han kunne levere.
Hans bremser blev fjernet.
Han fik at vide: "Gør det."
Den tid hos News of the World
var hans største og mest produktive tid.
Han lavede kun internationale nyhedshistorier.
PRINSESSE PUSHYS ROYALE FORRÆDERI
Prinsesse Michael forråder dronningen
Hvordan gør han det den ene uge efter den anden?
Vi hang store plakater op
med vores store forsider. Det var inspirerende.
Mange af den falske sheiks efterforskninger var deroppe.
Han elskede at være undercover.
MAHMOODS TIDLIGERE PARTNER
Han elskede at få historierne og afsløre folk.
Det var det, han kunne.
Da vi var i Dubai på ferie,
tog vi på marinaen til frokost,
og der var en smuk yacht.
Han siger: "Jeg lavede min seneste historie på den yacht."
Han havde sagt, at han havde lavet en afsløring
på Sven-Göran Eriksson.
Kom nu, Sven!
Sven-Göran Eriksson var manager for for det engelske fodboldlandshold dengang.
I dette land findes der næppe et vigtigere sportsjob.
Sven var næsten altid i tabloidpressen.
Han havde haft en række affærer,
og skandalerne stod i kø.
Historier om Sven solgte altid aviser.
Maz havde hørt, at Sven fiskede efter lukrative jobtilbud.
VM i fodbold var lige om hjørnet,
og han skulle have fokuseret på holdet.
Men han havde travlt med at lede efter sit næste job.
Forræderiet var simpelthen enormt.
Og en enorm historie.
Maz lagde en bemærkelsesværdig plan.
Det ville koste
titusindvis af pund.
Men på det tidspunkt var vores tillid
til den falske sheik så stor,
at vi sagde: "Gør det."
En af Maz' folk kontaktede Svens agent og sagde:
"Ville Sven overveje
"at etablere og drive et fodboldakademi i Dubai?"
"Ja, han ville være interesseret."
"Kunne han tænke sig at flyve på første klasse en weekend
"for at møde sheiken, der finansierer det?"
SVENS AGENT
"Ja, det ville han."
Svens agent havde en meget dygtig juridisk rådgiver,
der hed Richard Des Voeux.
Ganske fornuftigt,
før rejsen til Dubai kommer på tale,
vil Des Voeux mødes på kontoret i London.
Men der er et problem.
Der er intet kontor.
Så hvad gør vi?
Vi skaber et kontor.
Vi lejer et luksuriøst kontor.
Vi fylder det med falske billeder af sheiken sammen med berømtheder.
Det var en stor satsning.
Jeg har aldrig nogensinde troet...
SVENS JURIDISKE RÅDGIVER
...at jeg ville se mig selv i News of the World.
Jeg havde set andre blive fældet,
og jeg ville læse om det i forvisning om, at
"det kommer aldrig til at ske for mig."
Kontorerne så ekstremt luksuriøse ud.
Der var billeder af sheiken
med højtprofilerede personer.
Det gav mig selvfølgelig en vis tryghed,
hvad angik, hvem jeg havde med at gøre.
Problemet med denne fyr, Des Voeux, som er en ørn til jura,
er, at han også er meget velinfomeret om Mellemøsten.
Han begynder at citere statistikker om økonomi,
og de er helt ude på dybt vand.
Jeg havde at gøre med en, der var
sheikens repræsentant af en slags.
Så det var svært at få ham til
at give detaljer om de præcise aspekter af projektet.
De var dog omhyggelige med at understrege
kvaliteten af den gæstfrihed, der ville blive ydet.
Fly på første klasse,
værelser på det mest luksuriøse hotel i verden.
En del af vores tilgang var, at
vi ikke havde noget at miste
ved at tage imod invitationen,
tage derud og høre,
hvad de havde at sige.
Men Maz indser,
han skal undgå denne advokat.
De gjorde det meget klart,
at den omtalte gæstfrihed ville være for Sven
og Athole, Svens agent, og ikke for mig.
Smart træk.
Det var faktisk Athole,
som insisterede på, jeg var der.
Han sagde: "Sig til dem, at jeg flyver dig ud."
Alt dette gør bare livet endnu mere kompliceret,
fordi han er
det, vi kalder en klogeåge.
Sven og Athole blev hentet af en limousine
med chauffør til Heathrow.
Jeg tog derimod selv afsted.
Jeg fik et standardfly.
Jeg mødte Sven og Athole ved Burj Al Arab.
Det er designet med klar hensigt
på at gøre indtryk. Og det gør det.
Maz ved,
at de vil tro på det og falde for alt,
hvis de tror på idéen om,
at det er rigdom, som de aldrig kunne drømme om.
Sheiken hilste meget venligt på Sven.
Han var tydeligvis ikke interesset i at tale til mig
eller inddrage mig i samtale,
hvilket var okay.
Vi var meget kulturbevidste og ville udvise respekt.
Sven havde specifikt spurgt,
om det ville være ufølsomt
at bestille eller drikke vin.
Vi gav ham rådet:
"Måske ikke."
Sheiken bød ikke kun på vin,
han insisterede så meget, at vi begyndte
at tro, det ville være uhøfligt at sige nej.
Det var
en slags test for at se, om de gav sig, når
jeg bestilte noget lækkert.
Så jeg bestilte noget lækkert.
De drak vin til 1.000 pund.
Vinen var fantastisk.
Vinen var det bedste ved aftenen.
Det var ekstrem tilfredsstillelse,
og han faldt i med begge ben.
De første 10-15 minutters samtale
var om, hvad deres planer var.
Vi fastholdt en meget stram kurs om,
at Svens fokus 100 procent var på verdensmesterskabet.
Sheiken bad derefter om andre ideer.
Svens agent nævner, at der er en fodboldklub til salg,
ville sheiken købe den?
Ville Sven ikke være den perfekte manager?
Det virkede ikke særligt kontroverselt.
Det gør det stadig ikke.
Alt, hvad han gjorde, var at undersøge,
hvad der kunne være et interessant udfald
i tilfælde af, at FA ville
søge nye græsgange efter VM.
På intet tidspunkt forpligtede Sven sig til noget
eller sagde, han ville gøre noget.
Det næste, der sker,
er typisk Maz.
Han vil have mere alenetid med Sven.
Hvad gør man i den situation?
Man lejer en luksusyacht
og betaler, hvad det koster.
Hvad betyder 10.000 pund om dagen
for at få historien i hus?
Yachten gav os
tiltro til, at vi havde at gøre med mennesker,
der havde midlerne til at gennemføre
det omtalte projekt.
Når man har at gøre med en fra
et andet land,
og en anden kulturel baggrund,
kan man vise overdreven respekt,
fordi jeg ikke ville virke uhøflig.
Havde han været en hvid fyr fra det sydlige London,
ville jeg nok have været meget mere
hårdnakket,
end det var på sin plads.
De spurgte os, om vi ville i vandet før frokost.
Og...
Sven antydede i første omgang, at han måske ville i vandet.
På den baggrund tænkte vi: "Hvis vi skal i vandet, så gør vi det."
Da vi havde klædt om til badetøj,
ville Sven alligevel ikke med.
Jeg besluttede mig for et hurtigt dyp,
svømme et par runder og tilbage.
Så endelig
har Maz Sven, hvor han vil have ham.
Hvor de kan få en stille snak om den økonomiske aftale.
Optageudstyr kan opfange hvert et ord.
Det er fordømmende ord.
Jeg var tilbage i London.
Da min telefon ringede, vidste jeg, der var et problem.
Det første, han sagde, var:
"Rich, det var en News of the World-fælde."
Hjernen kører på højtryk.
Hvordan påvirker det dig? Dine kunder?
Påvirker det familien?
Påvirker det dit omdømme?
Det føltes
næsten som et slag i maven.
Det var det mest forbløffende avisstunt
nogensinde.
Tre ord i meget tydelig, stor, fed skrift.
"Svens beskidte forretninger."
WORLD SOLOHISTORIE SVENS BESKIDTE FORRETNINGER
Det var på hele forsiden,
de næste to sider,
og de næste to sider derefter.
Den blev købt af alle.
Det blev bare ved.
Den engelske fodboldtræner, Sven-Göran Eriksson,
er indblandet i en ny kontrovers.
Han var offer for en klassisk tabloidfælde,
hvor lokkemaden var sækkevis af penge,
og han bed på.
Under en samtale med en undercoverjournalist
talte han om at blive lokket væk fra England
for at drive Aston Villa.
Artiklens indhold var latterligt.
Store dele var helt anderledes fra, hvad der faktisk var blevet sagt.
Noget var overdrevet, noget var opdigtet.
Noget var lodret løgn.
Der blev sat spørgsmålstegn ved Svens forpligtelse
til England førhen.
Nu også ved hans integritet.
Måden, det blev behandlet på
og offentlighedens modtagelse
var virkelig chokerende.
De bør droppe ham.
Han har skabt en del skandaler.
Han har været middelmådig.
Det burde være en englænder.
Har du planer om at forlade England?
Hvad angår Sven personligt
og professionelt,
er de afledte effekter af den hændelse
meget betydningsfulde.
Der søges en ny engelsk fodboldtræner.
Den nuværende chef, Sven-Göran Eriksson,
har indvilliget i at fratræde
efter sommerens VM i fodbold.
England er ude af VM
efter at have tabt til Portugal i kvartfinalen.
Som forventet bebrejdede han
News of the World
og Mazher Mahmood.
Hvis vi virkelig gjorde noget mod den offentlige interesse,
kan man måske tænke: "Der fik du mig."
Men for alvor?
Vi skulle ud
for at lytte til et forslag, der ikke blev til så meget.
Og derfor skal man prøve
at ødelægge tre menneskers liv og omdømme?
Man tænker: "Sådan nogle røvhuller."
Ikke?
Sven-Göran Eriksson sagsøgte News of the World...
for tillidsbrud.
Han hævdede, de havde fordrejet, hvad der var blevet sagt
i fortrolighed, og at det ikke var i offentlighedens interesse.
Sagen blev afsluttet ved forlig.
News of the World gav en velgørende donation
og betalte Erikssons sagsomkostninger.
Mazher Mahmood, alias den falske sheik,
er kongen af berømthedsafsløringer.
Men er det legitim undersøgende journalistik?
Han forsvarer sine kontroversielle arbejdsmetoder.
Tænker du på et tidspunkt: "De er ret søde.
"Skal jeg ødelægge deres liv på den måde?"
Vi afslører kun dem, der er involveret i kriminelle og moralske ugerninger.
De er legitime emner for vores undersøgelser.
Vores job som undersøgende journalister
er at formidle sandheden.
Det har avisen gjort i 165 år,
og det vil den fortsætte med.
Det kræver en bestemt type at klare sig
som undercover-journalist.
At kunne bedrage folk dag efter dag,
blive venner med mål
og så få,
hvad der kræves for at skabe et scoop.
I mit arbejde for Maz
fandt jeg ud af, at jeg havde nemt ved det.
Jeg tror, at det udviklede sig
på grund af pres i barndommen.
Vi var den første bølge af migrantbørn født i Storbritannien.
Far kom herover for at forbedre livet for sine børn.
God uddannelse var vigtig.
Min far sendte mig på forberedelsesskole.
For at gøre det måtte han have tre jobs.
Der var et stort pres på os førstegenerationsbørn
for at få succes.
Blive advokater, læger,
ingeniører.
Groft sagt havde man
de frustrerede ambitioner,
som vores forældre påduttede os.
På grund af presset
udviklede vi en forsvarsmekanisme.
Den forsvarsmekanisme var fra en meget tidlig alder
at lyve.
Ens forældre ville spørge: "Hvordan gik det i skolen?" "Rigtig godt."
"Hvordan gik prøven?" "Jeg fik ti ud af ti."
Alle mulige løgne.
For at komme væk fra det pres.
Jeg udviklede et helt andet moralsk kompas.
Min baggrund er meget lig Maz'.
Så jeg ved, hvordan han tænker,
for jeg tænker lige sådan.
For Maz helliger målet midlet.
Jeg tror, at Maz er misforstået, fordi folk har en
antagelse om, at han er
skruppelløs, ondskabsfuld
og vil gøre alt for en historie.
Hvilket er så usandt og så uretfærdigt.
Folk ved ikke, at han var meget venlig,
meget generøs. Han var et familiemenneske.
Han var meget loyal over for sine venner.
Der var sider af ham,
som var meget gode. Meget gode.
Min tid med Maz var
tumultagtig.
Jeg sagde til Maz:
"Åh, Gud, jeg plejede at være vild med David Cassidy."
TIL ZEE X
Et par dage senere fik jeg en cd.
Det var alle David Cassidys sange.
Den første var "I Think I Love You."
Han overdængede en med kærlighed,
så man ville føle sig værdsat.
Man ville føle sig som en del af en familie.
Man ville føle sig ønsket.
På den måde fik han dig til at gøre de ting,
som han ville have dig til at gøre.
Jeg begyndte at skrive historier med ham.
Det var nervepirrende.
Men det var sjovt.
Vi rejste overalt og skrev historier sammen.
Når jeg kom til London for at tilbringe tid med ham,
vidste jeg aldrig, hvor jeg skulle hen.
Fra New York til Las Vegas
til Indien og Dubai.
Jeg måtte have et nyt pas,
fordi det var fyldt op.
Jeg var heldig at være en del af visse historier,
hvor han gjorde en forskel.
BRITERNES SEXSLAVESKAM
Hvor han hjalp.
Store historier som
Haiti-babyen.
JORDSKÆLVS-BABY TIL SALG
Han håndterede de følelser
virkelig godt.
Der var en historie, som jeg ikke tror,
nogen af os forventede ville blive
så stor, som den blev.
Slumdog Millionaire var en Hollywood-blockbuster.
Dev Patel var med i den,
Freida Pinto.
Rubina Ali spillede den yngre udgave af Freida Pinto.
Skal du være filmstjerne?
-Ja. -Ja.
Rubina blev opdaget i slummen.
Hun er et barn fra slummen.
Maz blev tippet om, at Rubinas far
ville sælge hende.
Desperate mennesker gør desperate ting.
Da vi ankom til Mumbai, spurgte jeg ham:
"Ved du, hvordan det vil ske?"
Maz sagde:
"Du skal spille Dubais prinsesse."
Historien var, at jeg havde set filmen og hende,
og at jeg godt kunne lide hende.
Jeg var barnløs.
Jeg ville gerne adoptere hende,
give hende et bedre liv og en uddannelse.
Rubina, hendes far og onkel ankom til hotellet.
Maz spurgte dem: "Vil I bortadoptere hende?"
De sagde ja.
Men faren havde ændret prisen fra,
jeg tror, det var 50.000 pund til 200.000 pund.
For nu vidste han, at det var Dubais prinsesse.
Jeg betragtede dem og så, hvor begejstrede de var,
og jeg tænkte: "Okay.
"Han er i stand til det."
SOLOHISTORIE I WORLD SLUMDOG-STJERNE TIL SALG
Far tilbyder Oscar-pige til vores falske sheik
Artiklen trykkes næste dag,
og jeg havde i hvert fald
ikke forventet den mediestorm, der fulgte.
Det var blevet
kæmpestort.
Der er forbløffende påstande
i den britiske avis News of the World,
at faren til en af børnestjernerne
i den Oscar-vindende film, Slumdog Millionaire,
forsøgte at sælge sin datter til en undercoverjournalist.
Hvis Maz ikke var blevet indblandet,
hvordan kan vi så vide, at en pædofil ikke ville have sagt: "Her.
"Her er nogle penge." Og taget Rubina?
Så jeg er taknemmelig for,
at historien kom til ham,
og vi kunne redde dette barn.
Alis far siger, avisen har fremsat falske beskyldninger.
Han siger, det var en fælde.
Politiet i Indien siger, at de ikke vil rejse sigtelse
og siger nu, at sagen er afsluttet.
Larry King ringede til ham
og sagde, han ville tale med ham
og få ham med i showet.
Larry King havde interviewet
næsten alle, der var berømte.
Og så bad han om at få Maz med i sit show.
Han var i røret.
Jeg var ved at tage billeder.
Larry King siger til Maz: "Det er en ære at have dig med i showet."
Jeg tænkte bare: "Wow!
"Okay, nu er jeg imponeret."
Han gjorde det.
Mazher Mahmood er i røret.
Står du ved din historie om, at faren
prøvede at sælge den lille pige?
Hundrede procent, Larry.
Jeg kan fortælle, at jeg havde møder tre dage i træk
med faren, Rafiq, og andre medlemmer af hans familie.
Det gjorde Maz til en verdenssensation.
Han gik fra at være kendt i Storbritannien
til at være kendt over hele USA,
over hele verden.
I mange år skrev han historier,
og med tiden blev han historien.
Du må have nerver af stål.
Det er mit job, jeg er undercover-journalist.
At afsløre kriminelle og moralske ugerninger.
Tv-stationer gav ofte efter for denne mystiske mands persona,
og jeg tror, at han til sidst blev forelsket i den persona
og den kendisstatus, det gav ham.
Vi optager dig på en måde, der ikke afslører din identitet.
Karakteren af mit arbejde. Jeg bruger kneb.
Hvis min identitet blev afsløret, kunne jeg ikke arbejde.
Vi grinede altid, fordi han var den mest uberømte berømte person.
De kendte hans navn,
men ikke hans ansigt.
Det var chokerende,
at han var så berømt som "den falske sheik".
men at folk stadig faldt for det.
Hertuginden af York, Sarah Ferguson, er blevet filmet i al hemmelighed.
Hun ville angiveligt introducere en journalist fra News of the World,
forklædt som forretningsmand,
til sin tidligere mand, prins Andrew.
Ferguson undskyldte og sagde, at hendes økonomiske problemer er:
"Ingen undskyldning for en alvorlig fejlvurdering."
Han var nærmest blevet en national institution.
Han opnåede det, han havde sat sig for.
At være en af de bedste undersøgende journalister
nogensinde for at være ærlig.
Mahmood var blandt de bedste.
Han var blandt de bedste.
Han var tabloidkongen.
Han var med i Larry King,
han var blevet interviewet af BBC.
Men det var ikke nok.
Maz havde en umættelig ambition.
Han ville have magt.
Den slags magt, der kunne vælte premierministre og regeringer.
Den magt, som kun tabloidredaktører havde.
Han havde ambitioner om
at blive den første asiatiske redaktør på en britisk avis.
For at få succes måtte han imponere
Rupert Murdoch.
Det kan ikke være så interessant.
Jeg synes, Maz var meget kompleks.
Udadtil var han
fuld af selvtillid, selvsikker
fræk og arrogant.
Jeg tror, at den indre Maz var en anden type.
Jeg tror helt ærligt, at han havde lavt selvværd.
Jeg tror, han altid har følt et behov for at bevise noget.
Han higede efter beundring
og respekt fra sine chefer på News of the World.
Fra alle over ham.
Han ville være en af dem.
En aften blev jeg ringet op af Maz.
Rupert Murdoch kom på besøg.
Han sagde: "Jeg skal bruge et sccop."
I de år
havde tabloidpressen blandt andet stort fokus på immigration.
De to største problemer var
immigranter, der ankom i lastbiler,
og de papirløse migranter på arbejdsmarkedet,
der underbyder lokale arbejdere.
LØSARBEJDERE 4,55 PUND I TIMEN
Historier om immigration,
afsløring af illegal immigration,
ville resultere i øget salg.
Det var Murdochs favorit.
Så det, Maz egentlig ville,
var at finde så mange papirløse migranter,
som han kunne
og udlevere dem.
Jeg sagde: "Ja, det kan man godt."
På det tidspunkt
var papirløse migranter fra Punjab desperate efter at finde arbejde.
For det var derfor, de kom.
For at tjene penge til at sende hjem og skabe et bedre liv for deres familier.
Så Maz og jeg tog hen til et hus
med flere beboere,
hvor der boede papirløse migranter.
Jeg er fra Punjab, og det var derfor, Maz ringede til mig.
Jeg sagde: "Der er en, jeg vil præsentere dig for."
Så gik Maz i gang med sin tale.
"Du er heldig.
"Jeg vil ændre dit liv."
Historien var, at han rekrutterede arbejdskraft
til et meget stort byggeprojekt.
Maz sagde: "Jeg vil betale gode penge.
"Jeg betaler mere end andre.
"Jeg foretrækker papirløse migranter,
"fordi de gør, som de får besked på."
Maz sagde til dem: "På lørdag
"tager vi jer med hen til byggepladsen.
"Så vil tage mål på jer og give jer
"jeres sikkerhedssko,
"sikkerhedshjelm
"og sikkerhedsjakke."
Han er en god skuespiller.
Han var overbevisende.
Det var dagen for afsløringen.
I begyndelsen var der lidt af hvert,
og Maz var lidt skuffet,
for han troede, vi ville få en håndfuld.
Men som minutterne gik, kom der flere og flere,
og man kunne se det på hans blik.
Han udstrålede tilfredshed, det havde virket.
De søgte bekræftelse hos mig. "Alt er i orden, ikke?"
Så jeg sagde: "Ja, makker. Vi tager jer med hen til stedet.
"Tag jeres støvler og hjelme.
"Det var det."
De bed på krogen
uden at stille spørgsmål.
Der var stille,
dødstille.
Man kunne se på dem, at de ville have pengene.
Men de var usikre på, hvad der foregik.
Vi drejer af hovedvejen.
De var blevet serveret på et fad
til Colnbrook Fængsel.
Det ligner indgangen til ethvert fængsel.
Nu vidste folk, hvad der foregik.
Stemningen emmede af raseri og had.
Og frygt.
Colnbrook forventer ikke det her.
De ved ikke, hvad der foregår.
Hvis vi blev afvist, ville jeg stikke af.
Jeg ville løbe.
Maz truer dem.
Hvis I ikke vil tage dem,
ville han skrive i avisen,
at indenrigsministeriet ikke ville vide af det.
Så slog det mig.
Normalt kan du retfærdiggøre dine handlinger
ved at sige, at han er en skurk, eller at han er korrupt,
eller fyren forårsager elendighed for andre mennesker.
Men det, der adskiller denne historie fra de andre,
er, at disse fyre ikke var skurke.
De gjorde ingen fortræd.
De forsøgte blot at forbedre deres situation.
Jeg var med til
at ødelægge folks liv.
For en historie i avisen.
Jeg skulle ikke have gjort det.
Jeg skulle have sagt nej til ham.
Det var som at føre lam til slagtning.
Man skulle tro,
at eftersom han selv havde forældre, som var immigranter,
ville han have haft mere forståelse for deres situation.
Men nej.
Han udviste slet ingen empati for sine ofre.
Vi fik historien.
Det var så det. Jobbet var udført.
Maz kunne lide at arbejde på historier, der var garanteret
enten et opslag eller en forside.
Denne historie fik kun en lille plads
i midten af avisen.
VI FANGER TO BUSFULDE AF ILLEGALE IMMIGRANTER
Så han var skuffet, fordi det ikke var en sensation,
og det ikke ville få Rupert Murdochs opmærksomhed.
Han troede virkelig, at han ville blive forfremmet.
Sådan skulle det ikke gå.
Han ville altid være en outsider.
Nogle mennesker rynker på næsen
af tabloidaviserne og tænker:
"Se de grimme historier."
Det er sandt, at folks liv kan blive lagt i ruiner.
Men ingen bliver hængt ud i tabloidpressen for god opførsel.
Historien om bussen med immigranter
var genial tabloidefterforskning.
Han fandt et reelt problem.
Han fandt en måde at illustrere det på.
Det var i offentlighedens interesse.
Mazher Mahmood og News UK blev bedt om en kommentar, men svarede ikke.
OPKALDS-ID MAZHER M
Fra det øjeblik var han ikke længere den hævngerrige engel,
der kæmper for retfærdighed, som jeg først troede, han var.
Jeg besluttede mig for ikke at være med mere.
1 mistet opkald
Jeg kom ud af det.
Men Maz ville ikke stoppe.
Hans kreds blev mindre.
Maz stolede ikke på ret mange.
Han stolede på mig, jeg var en del af hans liv.
Men loyalitet var meget vigtig.
En dag fik Maz et tip.
Det pakistanske crickethold var involveret i aftalt spil.
Normalt siger jeg ikke noget eller bliver involveret.
Men der var en pakistansk cricketspiller,
Mohammad Amir.
Han var lige fyldt 18 år.
Jeg havde spurgt Maz: "Hvorfor udelader du ham ikke bare?
"Han er 18 år."
Tænk over det. Børn i den alder.
De gør dumme ting.
Han sagde: "Det er lige meget.
"Hvis du
"begår forbrydelsen, afsoner du straffen."
SOLOHISTORIE I WORLD FANGET!
TOP CRICKETSPILLERE I SKANDALE OM AFTALT SPIL!
AF MAZHER MAHMOOD
Mohammad, du ved, du bliver fængslet i dag.
Burde du komme i fængsel?
Derefter lagde han afstand til mig.
Jeg kunne se, at han var vred over. at jeg tvivlede på ham.
Der er ingen tvivl om, at Maz, især da han fik mere succes,
blev sværere at styre.
Han kunne ikke lide, når andre tvivlede på ham.
Han gik bare efter historien.
Det var næsten altopslugende.
Når man er sammen med nogen, og alt er godt,
tænker man selvfølgelig bare... for evigt.
Han kørte mig til lufthavnen den næste dag, og
i lufthavnen sagde han:
"Ring, når du lander."
Jeg sagde: "Okay."
Og så
var det slut.
Jeg hørte aldrig fra ham igen.
Jeg tilbragte fem år med Maz.
Jeg tror, jeg kendte den rigtige Maz, eller...
Jeg vidste, hvad han viste mig.
Jeg tror på en måde,
at journalistikken blev hans et og alt.
Han mistede overblikket
over hele verden,
og det blev bare, hvad Maz lavede.
Men de store historier blev ved med at komme.
Maz vandt flere priser for sit pakistanske cricketscoop.
Han var det enstemmige valg i et fagområde af høj kvalitet.
DEN BRITISKE PRESSES PRISER 2011
Så tillykke til...
ÅRETS NYHEDSJOURNALIST VINDEREN
...Mazher Mahmood fra News of the World.
Som bekendt afslører Mazher ikke sig selv.
Hvem kommer op på scenen?
Jeg var blandt de dommere, der gav Mazher prisen som Årets Journalist
og også prisen for Årets Scoop for afsløringen af pakistansk cricket.
Han er absolut en af de bedste, mest professionelle journalister,
jeg har haft det privilegium at arbejde sammen med. Tak skal I have.
PRESSENS PRISUDDELING
Jeg havde ingen betænkeligheder ved at føle, at han fortjente det.
På trods af skeletterne i Mazher-skabet.
Han var manden.
Misundelse og beundring i lige mål.
Årets Scoop, Årets Journalist.
Han troede på hypen omkring ham.
I 20 år
var Mazher og News of the World et perfekt ægteskab.
Men ingen af os forventede, at det ville ende, som det gjorde.
Ingen af os.
En række berømtheder er gået rettens vej
mod News of the World på grund af beskyldninger om telefonhacking.
London Politi har bedt avisen om flere oplysninger
om journalisternes taktik.
Mazher Mahmood blev bedt om en kommentar, men svarede ikke
News UK blev bedt om en kommentar, men svarede ikke
Tekster af: Lajka Hollesen
Kreativ supervisor Ulla Dubgaard